fr it hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu yue hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar az ku ru bg ca hbs_lat cy da de el eo es et eu fa fi fr lt he hi hy hy id en it ja sv ta ko en ms nl nb pl pt ru en sv th tr fy zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 23.
Ugrás a navigációhoz Ugrás a kereséshez
A Wikimédia Commons tartalmaz Tahini témájú médiaállományokat.
A tahini finomra őrölt szezámmagból készült sűrű állagú massza, melyet elsősorban keleti ételek alapanyagaként használnak.
Az étel arab nevének eredeti kiejtése tahina (t'hina), amely mai formáját az angolszász országokban meghonosodott téves kiejtésnek köszönheti. A szó egyébként nagyon hasonlít az arab "liszt" és a héber "őrlés" szavakra is.[1]
Több változata ismeretes. Készülhet hántolt vagy hántolatlan szezámmagból - előbbit a Közel-Keleti (arab és zsidó) konyha használja, utóbbi inkább a kínai, koreai és japán ételekhez kedvelt. A hántolatlan változatnak magasabb a tápértéke, ugyanakkor keserűbb az íze.[2]
Felhasználhatnak hozzá nyers vagy enyhén pörkölt magokat egyaránt. A hőkezelés hatására a kész tahiniben csökken bizonyos vitaminok, tápanyagok mennyisége.[3]
Mivel a tahini egyetlen alkotóeleme a szezámmag, ezért tápanyag és vitamintartalma is hasonló, annyi különbséggel, hogy azok felszívódása sokkal hatékonyabb a magok megőrlése miatt.[4]
A tahini kitűnő forrása a réznek, magnéziumnak, kalciumnak és cinknek, ugyanakkor gazdag rostokban és B1 vitaminban.[5] A gazdag tápanyagtartalom ellenére néhány embernél a szezámmag (és így a tahini) fogyasztása allergiás reakciókat eredményezhet. A világszerte növekvő szezámfogyasztás sajnos ezen egészségügyi problémák számát is folyamatosan gyarapítja. Az Európai Unióban forgalmazott előre csomagolt ételeken ezért kötelező feltüntetni, ha szezámot vagy szezámszármazékot tartalmaznak.[6]
A szezámmag több fitoösztrogén vegyületet (ún. lignánt) is tartalmaz, amelyek számos orvosbiológiai kutatás tárgyát képezték már. Bár a lignán tartalmú élelmiszerekkel folytatott kísérletek nem egyszer pozitív változásokat hoztak szív és érrendszeri- illetve különféle rákbetegségekkel küzdő kísérleti alanyok állapotában, teljes biztonsággal még nem lehet kijelenteni, hogy az eredmények kizárólag ezen vegyületek számlájára írhatók.[7]
A Közel-Keleten gyakran fogyasztják egyszerű tahina szószként: vízzel, sóval, citromlével és tört fokhagymával elkeverve. Főtt és péppé zúzott csicseriborsóval a népszerű hummus egyik alapanyaga, míg mézzel és/vagy cukorsziruppal a halva nevű édesség fő alkotója. Sós és édes ételek receptjeiben egyaránt megtalálható.[8][9]
↑ The Hummus Blog - What is Tahini? (angol nyelven). humus101.com. (Hozzáférés: 2010. február 19.)
↑ USDA Nutrient Data Laboratory (angol nyelven). nal.usda.gov. [2015. március 3-i dátummal az eredetiből archiválva]. (Hozzáférés: 2010. február 19.)
↑ Effect of the form of the sesame-based diet on the absorption of lignans (angol nyelven). journals.cambridge.org. (Hozzáférés: 2010. február 19.)
↑ Sesame seeds (angol nyelven). whfoods.com. [2010. február 8-i dátummal az eredetiből archiválva]. (Hozzáférés: 2010. február 19.)
↑ Sesame allergy (angol nyelven). eatwell.gov.uk. [2009. november 15-i dátummal az eredetiből archiválva]. (Hozzáférés: 2010. február 19.)
↑ Linus Pauling Institute, Oregon - Lignans (angol nyelven). lpi.oregonstate.edu. (Hozzáférés: 2010. február 19.)
↑ Recipes for Tahini (angol nyelven). recipeland.com. (Hozzáférés: 2010. február 19.)
↑ Tahini Recipes (angol nyelven). ifood.tv. [2009. július 14-i dátummal az eredetiből archiválva]. (Hozzáférés: 2010. február 19.)
Kelet-Ázsia-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Tahini&oldid=24949711”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 23., 08:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.